## Достъп до информация

**Законът за достъп до обществена информация** Ви дава право на достъп до наличната информация съхранявана в Административен съд – Бургас.

Редът за достъп до информация в Административен съд – Бургас е подробно уреден в утвърдени от Председателя **Вътрешни правила за достъп до обществена информация в Административен съд – Бургас**, като за неуредените с тях въпроси се прилагат съответните разпоредби на ЗДОИ.

Необходимо е да подадете Заявление за достъп до обществена информация, като посочите:

* Трите имена на лицето или наименование и седалище на юридическото лице, от чието име се подава заявлението;
* Точен и пълен адрес за кореспонденция – град/село, пощенски код, улица/ж.к., №, подномер, вход, етаж, апартамент;
* Описание на исканата информация или документи;
* В каква форма желаете да получите информацията:
	+ Преглед на оригинал или копие;
	+ Устна справка;
	+ Копие на хартиен носител;
	+ Копие на технически носител;

Искането за предоставяне на достъп може да бъде устно (чрез лично изявление на лицето, което желае достъп). Постъпилото устно запитване за достъп до обществена информация се удостоверява с протокол.

При поискване, на лицата със зрителни увреждания или с увреждания на слухово-говорния апарат се предоставя достъп във форма, максимално удовлетворяваща техните комуникационни възможности, съобразно наличните технически възможности на Административен съд – Бургас.

**Заявленията за достъп до обществена информация се подават:**
Служба „РЕГИСТРАТУРА“ на Административен съд – Бургас на адрес:
8000, гр. Бургас, ул. „Александровска“ № 101, Съдебна палата Бургас, партер
Работно време от 08.30 до 17.00 ч.
Чрез куриерска услуга (писмо) на адрес:
8000, гр. Бургас, ул.“Александровска“ № 101, Съдебна палата Бургас, партер

С писмо по електронна поща на адрес: delovodstvo@admcourt-bs.org

**Заплащане на информацията:**
Разходите по предоставяне на обществена информация се заплащат
По банков път – **Райфайзенбанк България ЕАД – БУРГАС**,
**IBAN BG 93 RZBB 9155 3100 1210 17, BIC RZBBBGSF**;
Чрез картови плащания, посредством намиращото в служба „**Регистратура**“ - партер на Административен съд – Бургас ПОС терминално устройство.